གྲངས་འབོར་མང་པོའི་གྲྭ་བཙུན་རྣམས་ཀྱིས་ཆོས་དཔེ་བཤུ་འབྲི་བྱེད་དགོས་བྱུང་བ་དང་ལོ་ངོ་བཅུ་ཕྲག་མང་པོའི་རིང་རང་བྱུང་ས་ཁམས་དང་སྲིད་དོན་གྱི་ཆ་ནས་ཁེར་རྐྱང་དུ་ལུས་སྟབས་ལག་རྩལ་འཕེལ་རྒྱས་དལ་བའི་རྐྱེན་གྱིས།ལོ་ངོ་སྟོང་གཅིག་དང་ལྔ་བརྒྱ་ལྷག་གི་རིང་ལ་མདོ་དབུས་མཐོ་སྒང་ནི་ཐུན་མོང་མ་ཡིན་པའི་ཡིག་གཟུགས་རིག་གནས་ཀྱི་ཞིང་ཁམས་ཞིག་གི་ངང་དུ་གནས་ཡོད།ང་ཚོ་ཚང་མ་དྲ་རྒྱའི་ཆ་ཤས་སུ་གྱུར་ཅིང་འཛམ་བུ་གླིང་འདི་རྩིས་འཁོར་དང་དམ་པོར་འབྲེལ་བ་དང་རྩིས་འཁོར་གྱི་མདུན་ནས་འདུག་ཡུན་ཇེ་རིང་ནས་ཇེ་རིང་དུ་གྱུར་བའི་ཉིན་མོ་འདི།གོང་གི་འདི་ནི་ལས་དོན་ཞིག་གི་ཆེད་དུ་མི་ཚོགས་ཀྱིས་ཁེངས་ཤིང་གསོན་ཤུགས་རྒྱས་པའི་ཁང་པ་ཞིག་གི་ནང་ང་ཚོས་ཤུལ་བཞག་རིག་རྫས་དང་ཐུན་མོང་མ་ཡིན་པའི་སྲོལ་རྒྱུན་སྒྱུ་རྩལ་ལ་དུས་སྟོན་གྱིས་མཛད་སྒོ་སྤེལ་པ་མཐོང་བ་ལ་ཀུན་ཕན་ཐེབས་རྩ་ཚོགས་པ་དགའ་སྤྲོ་ཆེན་པོ་སྐྱེས་པའི་རྒྱུ་མཚན་དེ་ཡིན།དེ་བས་ཀྱང་དགའ་སྤྲོ་སྐྱེས་པ་ཞིག་ནི་ཕ་མ་མང་པོས་ཁོ་ཚོའི་ཕྲུ་གུ་ཁྲིད་ནས་བྱིས་པ་རྣམས་ཀྱིས་ཁོ་ཚོའི་ཤུལ་བཞག་རིག་གནས་ལ་རྒྱུས་ལོན་གཏིང་ཟབ་དུ་གཏོང་བར་ཕེབས་པ་དེ་རེད།༢༠༡༢ལོའི་ཟླ་དགུ་བའི་ཚེས་༢༩ཉིན།མིང་དུ་གྲགས་པའི་ལྷ་རིས་པ་དང་ཇུས་འགོད་པ།ཡིག་གཟུགས་མཁན་པོ་སྤྲུལ་སྐུ་མི་ཕམ་རྣམ་རྒྱལ་རིན་པོ་ཆེ་མཆོག་མཚོ་སྔོན་སྐྱེ་དགུ་མདོ་བམ་ཀློང་མདོ་སྔགས་ཆོས་འཁོར་གླིང་ནས་ང་ཚོའི་སར་ཞབས་སོར་འཁོད་པ་མ་ཟད།གསུང་བཤད་གནང་བ་དང་ཁོང་གི་བྲིས་རིས་སྒྱུ་རྩལ་ང་ཚོར་འགྲེམས་སྟོན་མཛད།སྐུ་མགྲོན་རྣམས་མ་ཕེབས་གོང་ནས་ཁོང་གིས་རང་ཉིད་ཀྱི་བརྩམས་ཆོས་རྣམས་འགྲེམ་པ་དང་དམིགས་བསལ་གྱི་སྐུ་མགྲོན་ཡིག་གཟུགས་མཁན་པོ་ཕུན་ཚོགས་ལྡུམ་ཁང་དང་དཔེ་མཛོད་ཁང་གི་མགོ་འཛིན་པ་པདྨ་འབུམ་བཅས་ཀྱི་བརྩམས་ཆོས་ཡར་བཀལ་བས་དཔེ་མཛོད་དུ་གསོན་ཤུགས་རྒྱས།